ai4bharat/Pralekha huggingface dataset:
विद्युत मंत्रालय
एनटीपीसी ग्रीन एनर्जी लिमिटेड  और उत्तर प्रदेश राज्य विद्युत उत्पादन निगम लिमिटेड  नवीकरणीय उर्जा विद्युत पार्कों और परियोजनाओं के विकास में सहयोग करेंगे
एनटीपीसी ग्रीन एनर्जी लिमिटेड  और उत्तर प्रदेश राज्य विद्युत उत्पादन निगम लिमिटेड  ने नवीकरणीय उर्जा पार्क और परियोजनाओं के विकास में सहयोग करने और उर्जा क्षेत्र में बदलाव लाने के भारत सरकार के प्रयासों को आगे बढ़ाने के उद्देश्य के साथ कल लखनउु में एक सहमति ज्ञापन  पर हस्ताक्षर किये। एमओयू पर एनजीईएल के सीईओ श्री मोहित भार्गव और यूपीआरवीयूएनएल के निदेशक  श्री निधि कुमार नारंग ने यूपीआरवीयूएनएल के प्रबंध निदेशक श्री पी. गुरूप्रसाद, एनटीपीसी के उत्तरी क्षेत्र के क्षेत्रीय कार्यकारी निदेशक श्री प्रवीन सक्सेना की उपस्थिति में हस्ताक्षर किये। इस अवसर पर एनजीईएल के महाप्रबंधक श्री वी.वी. शिवकुमार और एनटीपीसी, एनजीईएल और यूपीआरवीयूएनएल के अन्य वरिष्ठ अधिकारी भी उपस्थित थे।
एमओयू के तहत दोंनों संगठन रिहंद जलाशय, अन्य जल क्षेत्रों और किसी भी उपलब्ध खाली भूमि, अयोध्या शहर के सौर उर्जाकरण के लिये समर्पित सोलर पीवी प्रोजैक्ट और जहां कहीं भी भूमि उपलब्ध कराई जायेगी वहां नवीकरणीय उर्जा पार्कों और परियोजनाओं के विकास के लिये मिलकर काम करेंगे। एनजीईएल और यूपीआरवीयूएनएल दोनों मिलकर नवीकरणीय उर्जा उत्पादन दायित्व, उत्पादन में लचीलापन और नवीकरणीय उर्जा और उर्जा भंडारण को साथ मिलाकर ताप/जल विद्युत स्टेशनों की समयसारिणी तैयार करने जैसे कार्यों को पूरा करने के लिये संयुक्त उद्यम कंपनी  बनाने पर काम करेंगे।
एनटीपीसी भारत की सबसे बड़ी विद्युत उत्पादन कंपनी है, इसकी कुल स्थापित क्षमता  करीब 72 गीगावाट है। नवीकरणीय उर्जा कारोबार को बढ़ाने के लिये एक पूर्ण स्वामित्व वाली अनुषंगी ’’एनटीपीसी ग्रीन एनर्जी लिमिटेड  बनाई गई जो कि नवीकरणीय उर्जा पार्क और हरित हाइड्रोजन, उर्जा भंडारण तकनीक और चैबीसों घंटे नवीकरणीय उर्जा बिजली क्षेत्र में विकास कार्य सहित तमाम परियोजनाओं पर काम करेगी।
यूपीआरवीयूएनएल का गठन उत्तर प्रदेश में बिजली उत्पादन स्टेशनों को स्थापित करने और परिचालन के लिये किया गया। वर्तमान में यूपीआरवीयूएनएल के उत्तर प्रदेश में 5,820 मेगावाट की स्थापित क्षमता वाले चार ताप विद्युत स्टेशन हैं और एक ताप विद्युत स्टेशन 1,320 मेगावाट की स्थापित क्षमता के साथ एनटीपीसी के साथ संयुक्त उद्यम में है। यूपीआरवीयूएनएल अपने बल पर सुपर क्रिटिकल टैक्नालाजी के साथ 3,300 मेगावाट क्षमता और जुटाने की प्रक्रिया में है, इसके अलावा केन्द्रीय सार्वजनिक क्षेत्र के उपक्रमों के साथ संयुक्त उद्यम के जरिये और 1,980 मेगावाट क्षमता जुटाने की तैयारी में है। वर्तमान में यूपीआरवीयूएनएल नवीकरणीय उर्जा और उर्जा भंडारण क्षेत्र पर भी ध्यान दे रहा है।
सूचना और प्रसारण मंत्रालय
ऑल इंडिया रेडियो राष्ट्रीय एकता दिवस के अवसर पर 31 अक्टूबर को अपना वार्षिक सरदार पटेल स्मृति व्याख्यान प्रसारित करेगा
केन्द्रीय सूचना एवं प्रसारण मंत्री एवं युवा कार्यक्रम और खेल मंत्री, अनुराग सिंह ठाकुर व्याख्यान देंगे
प्रसारण पूरे देश में ऑल इंडिया रेडियो के पूरे नेटवर्क पर रात 9.30 बजे से 10 बजे तक उपलब्ध होगा
दूरदर्शन समाचार सोमवार, 31 अक्टूबर को रात 10 बजे से 10.30 के बीच सरदार पटेल स्मृति व्याख्यान प्रसारित करेगा
आकाशवाणी से कल सरदार पटेल स्मृति व्याख्यान के वार्षिक संस्करण का प्रसारण किया जाएगा। केन्द्रीय सूचना एवं प्रसारण मंत्री एवं युवा कार्यक्रम और खेल मंत्री अनुराग सिंह ठाकुर व्याख्यान देंगे। इसे ऑल इंडिया रेडियो के पूरे नेटवर्क पर सोमवार, 31 अक्टूबर को रात 9.30 से 10 बजे के बीच प्रसारित किया जाएगा। श्रोता 100.1 एफएम गोल्ड, 102.6 एफएम रेनबो, ऑल इंडिया रेडियो के प्राइमरी चैनलों, ट्विटर पर एयरन्यूजएलर्ट्स, न्यूजऑनएआईआरऑफिशियल यू ट्यूब चैनल और न्यूजऑनएआईआर ऐप पर इसे सुन सकते हैं।
दूरदर्शन न्यूज उसी दिन रात 10 से 10.30 बजे के बीच सरदार पटेल स्मृति व्याख्यान का प्रसारण करेगा।
भारत के लौह पुरुष के जीवन पर आधारित सरदार पटेल-राष्ट्रीय एकता के शिल्पी नामक एक अन्य कार्यक्रम और सरदार पटेल स्मृति व्याख्यान के पिछले संस्करणों के अंश कल राष्ट्रीय एकता दिवस पर शाम 4.30 से 5 बजे के बीच प्रसारित किए जाएंगे।
सरदार पटेल स्मृति व्याख्यान के बारे में:
एक महान दूरदर्शी, सरदार वल्लभ भाई पटेल की स्मृति में ऑल इंडिया रेडियो द्वारा सरदार पटेल स्मृति व्याख्यान का आयोजन किया जाता है, जिनके मन में राष्ट्रीय एकता सबसे ऊपर थी। यह 1955 से एक सम्मानित परंपरा रही है और सी. राजगोपालाचारी, डॉ. जाकिर हुसैन, मोराराजी देसाई, डॉ. ए.पी.जे अब्दुल कलाम, जयंत नार्लीकर, एम.एस.स्वामीनाथन, अरुण जेटली, अजीत डोभाल और एस. जयशंकर जैसी जानी-मानी हस्तियां भारत और इसकी सामाजिक-आर्थिक प्रगति से जुड़े विभिन्न विषयों पर अतीत में प्रतिष्ठित स्मारक व्याख्यान दे चुकी हैं। व्याख्यान की रिकॉर्डिंग को सरदार पटेल की जयंती 31 अक्टूबर को ऑल इंडिया रेडियो के पूरे नेटवर्क पर प्रसारित किया जाएगा, जिसे अब राष्ट्रीय एकता दिवस के रूप में जाना जाता है।
वाणिज्य एवं उद्योग मंत्रालय
श्री पीयूष गोयल ने एक ट्रिलियन डॉलर के वस्तु निर्यात लक्ष्य को हासिल करने के लिये बैंकरों से एमएसएमई क्षेत्र को अधिक और सस्ती कर्ज उपलब्धता सुनिश्चित करने को कहा
श्री गोयल ने एमएसएमई निर्यातकों को निर्यात ऋण पर बैंकर्स के साथ बैठक की
श्री पीयूष गोयल ने एक ट्रिलियन डालर का वस्तु निर्यात लक्ष्य हासिल करने के लिये भारतीय बैंकों से एमएसएमई क्षेत्र को अधिक और सस्ती ऋण उपलब्धता सुनिश्चित करने को कहा। एमएसएमई निर्यातकों को निर्यात ऋण उपलब्धता बढ़ाने के मुद्दे पर चर्चा के लिये बुलाई गई एक बैठक में यह कहा गया। वाणिज्य विभाग ने निर्यात ऋण गारंटी निगम लिमिटेड  के समन्वय में बैठक का आयोजन किया। बैठक में भारतीय स्टेट बैंक, बैंक ऑफ बड़ौदा, पंजाब नेशनल बैंक, केनरा बैंक, यूनियन बैंक आफ इंडिया, बैंक आफ इंडिया और सेंट्रल बैंक आफ इंडिया सहित 21 बैंकों के शीर्ष अधिकारी उपस्थित थे।
बैठक में ‘बैंकों के लिये निर्यात ऋण और निर्यात ऋण बीमा ’ पर ईसीजीसी के सीएमडी श्री एम. सेंथिलनाथन ने एक प्रस्तुतीकरण भी दिया। ईसीजीसी ने बढ़ी कवर योजना के तहत मिले अनुभव के आधार पर अब एमएसएमई निर्यातकों के बड़े हिस्से को पर्याप्त और सस्ता कर्ज उपलब्ध कराने के लिये योजना में आगे और सुधार का प्रस्ताव किया है। यह उत्पाद निर्यातकों को घटी लागत पर निर्यात ऋण के साथ कर्जदार खाते को ‘एए’ श्रेणी खाते के समान मानने की सुविधा देता है।
बैठक में श्री पीयूष गोयल ने कहा कि ईसीजीसी योजना का नौ बैंकों को किया जाने वाला विस्तार सभी बैंकों तक विस्तार किये जाने की जांच परख कर सकता है ताकि एमएसएमई निर्यातकों को निर्यात ऋण बढ़ाया जा सके।
बैंकरों ने सुझाव दिया कि ईसीजीसी को क्रेडिट गारंटी फंड ट्रस्ट फॉर माइक्रो एंड स्मॉल एंटरप्राइजेज  की तरह ही दावा प्रोसेसिंग का तरीका अपनाना चाहिये जिसके लिये वाणिज्य एवं उद्योग मंत्री ने ईसीजीसी को उनके नुकसान की भरपाई हेतू इसी तरह का तरीका अपनाने की सलाह दी।
उन्होंने बैंकों को प्रस्तावित योजना का लाभ उठाते हुये एमएसएमई निर्यातकों को पर्याप्त और सस्ता निर्यात ऋण उपलब्ध कराने की सलाह दी। इससे देश 2030 तक एक ट्रिलियन डालर का वस्तु निर्यात लक्ष्य हासिल कर लेने में सक्षम हो सकेगा। उन्होंने ईसीजीसी को ईसीआईबी योजना के तहत दावा प्राप्त होने के 45 दिन के भीतर बैंकों को 75 प्रतिशत दावा भुगतान का परीक्षण करने की भी सलाह दी। वाणिज्य एवं उद्योग मंत्री ने इस मौके पर यह भी जानकारी दी कि अगले चार माह में ईसीजीसी की सभी सेवाओं का डिजिटलीकरण हो जायेगा इससे फिजिकल इंटरेक्शन को कम से कम किया जा सकेगा।
--
एम जी/एम एस/एम एस
(Visitor Counter : 333
रक्षा मंत्रालय
पूर्वी नौसेना कमान के फ्लैग ऑफिसर कमांडिंग-इन-चीफ ने पूर्वी बेड़े की परिचालन तैयारियों की समीक्षा की
पूर्वी नौसेना कमान के फ्लैग ऑफिसर कमांडिंग-इन-चीफ, वाइस एडमिरल राजेश पेंढारकर ने समुद्र में पूर्वी बेड़े की परिचालन तैयारियों की समीक्षा की। उन्होंने पूर्वी बेड़े के फ्लैग ऑफिसर रियर एडमिरल गुरचरण सिंह की कमान के तहत पूर्वी बेड़े के जहाजों में विभिन्न सतह, उप-सतह, वायु और वायुरोधी अभियानों का निरीक्षण किया। इस दौरान पनडुब्बी रोधी हथियार फायरिंग सहित हथियार फायरिंग और उभयचर संचालन तत्परता निरीक्षण मुख्य आकर्षण थे।
पूर्वी नौसेना कमान के कमांडिंग इन चीफ ने भाग लेने वाले जहाजों के चालक दल के साथ बातचीत की और सभी आयामों में समुद्री खतरों से निपटने के लिए पूर्वी बेड़े की युद्ध तैयारी पर संतुष्टि व्यक्त की। उन्होंने जहाजों पर तैनात पुरुष और महिला नौसेना कर्मियों की कड़ी मेहनत, समर्पण और मनोबल की भी सराहना की और उन्हें प्रोत्साहित किया।
पृथ्वी विज्ञान मंत्रालय
पर्यावरण, महासागर और मत्स्य पालन के लिए यूरोपीय आयुक्त श्री वर्जिनिजस सिंकेविसियस ने पृथ्वी विज्ञान मंत्री श्री किरेन रिजिजू के साथ बातचीत की
दोनों पक्षों ने ब्लू इकोनॉमी, समुद्री कचरे, समुद्री जैव-विविधता, समुद्री संरक्षित क्षेत्र  और महासागर और मत्स्य पालन वार्ता में सहयोग पर चर्चा की।
केंद्रीय पृथ्वी विज्ञान मंत्री, श्री किरेन रिजिजू और यूरोपीय पर्यावरण, महासागर और मत्स्य पालन, यूरोपीय संघ  के यूरोपीय आयुक्त श्री वर्जिनिजस सिंकेविसियस के बीच एक द्विपक्षीय बैठक आज 26 जुलाई 2023 को नई दिल्ली में आयोजित की गई।
बैठक का आयोजन दोनों पक्षों के सामान्य मुद्दों, जैसे ब्लू इकोनॉमी, समुद्री कचरे, समुद्री जैव-विविधता, समुद्री संरक्षित क्षेत्र  और महासागर और मत्स्य पालन संवाद पर चर्चा करने के लिए किया गया था।
- भारत ने दीव शिखर सम्मेलन और 'ओशन 20 डायलॉग' में आयोजित ब्लू इकोनॉमी से संबंधित जी-20 गतिविधियों पर प्रकाश डाला।
- ब्लू इकोनॉमी दोनों पक्षों के लिए एक महत्वपूर्ण एजेंडा है और संयुक्त रूप से स्थायी प्रथाओं और इकोसिस्टम के संरक्षण को प्राथमिकता के रूप में विकसित करना चाहते हैं।
- भारत को महासागर अकाउंटिंग ढांचे में तकनीकी सहायता के लिए यूरोपीय संघ  की आवश्यकता है।
- भारत ने अंटार्कटिक महासागरों में समुद्री संरक्षित क्षेत्रों  के लिए यूरोपीय संघ के प्रस्ताव का समर्थन किया है, जिसे अंटार्कटिक समुद्री जीवित संसाधनों के संरक्षण पर कन्वेंशन  द्वारा अनुमोदित किए जाने पर 1% समुद्री क्षेत्रों का संरक्षण हो जाएगा।
- श्री रिजिजू ने समुद्री प्रदूषण को चिंता के एक महत्वपूर्ण क्षेत्र के रूप में उजागर किया। यूरोपीय संघ आयुक्त ने यह भी उल्लेख किया कि न केवल महासागरों की सफाई बल्कि उनके स्रोत से प्लास्टिक को रोकना भी महत्वपूर्ण है और उम्मीद है कि कानूनी रूप से यह महत्वपूर्ण समझौता जल्द से जल्द हासिल किया जाएगा।
- राष्ट्रीय अधिकार क्षेत्र से परे क्षेत्रों की समुद्री जैव-विविधता : पृथ्वी विज्ञान मंत्रालय समुद्री जैव विविधता के आविष्कार और दस्तावेज़ीकरण में लगा हुआ है। यह इस प्रयास के लिए मशीन लर्निंग, आर्टिफिशियल इंटेलिजेंस जैसे नवीन दृष्टिकोणों का उपयोग करने में यूरोपीय संघ के साथ सहयोग चाहता है।
अंतरिक्ष विभाग
चन्द्रयान-2 का चन्द्रमा की निर्धारित कक्षा में प्रवेश : इसरो अध्यक्ष
डॉ. के. सिवन ने कहा चन्द्रयान-2 सात सितम्बर को रात एक बजकर 55 मिनट पर चन्द्रमा पर उतरेगा
भारत का दूसरा चन्द्र मिशन चन्द्रयान-2 ने चन्द्रमा की निर्धारित कक्षा में प्रवेश कर लिया है। वह निर्धारित कक्षा में आज सुबह 9 बजकर दो मिनट पर पहुंचा। भारतीय अंतरिक्ष अनुसंधान संगठन  के अध्यक्ष डॉ. के. सिवन ने चन्द्रयान-2 के चन्द्रमा की कक्षा में पहुंच जाने के बादआज बेंगलुरु में एक प्रेस वार्ता में यह बताया। उन्होंने कहा कि चन्द्रमा की कक्षा में पहुंचकर चन्द्रयान-2 ने एक प्रमुख उपलब्धि अर्जित कर ली है।
डॉ. सिवन ने बताया कि इसरो का लक्ष्य है कि चन्द्रयान-2 को 7 सितंबर को रात 1 बजकर 55 मिनट पर चन्द्रमा पर उतार दिया जाए। चन्द्रयान-2 की सहज लैंडिंग चन्द्रमा के दक्षिणी ध्रुव के निकट होगी। उन्होंने कहा कि 2 सितम्बर को अगली प्रमुख गतिविधि उस समय होगी, जब ओर्बिटर से लैंडर अलग होगा। इसरो अध्यक्ष ने कहा कि इसरो इस लैंडिंग मिशन के प्रति पूर्ण रूप से आश्वस्त है। इसरो ने सहज लैंडिंग के लिए पर्याप्त अभ्यास किए हैं। चन्द्रयान-2 चार अन्य स्थिति परिवर्तन करेगा। पहला स्थिति परिवर्तन कल होगा। उसके बाद अन्य स्थिति परिवर्तन 28 अगस्त, 30 अगस्त और एक सितम्बर को होगा।
उल्लेखनीय है कि वर्ष 2008 में चन्द्रयान-1 के बाद इसरो का यह दूसरा चन्द्र मिशन है। चन्द्रयान-2 को इस साल 22 जुलाई को श्रीहरिकोटा से लॉन्च किया गया था। यह अपने साथ एक आर्बिटर, ‘विक्रम’ लैंडर और ‘प्रज्ञान’ रोवर साथ ले गया है।
संपूर्ण प्रेस सम्मेलन देखने के लिए कृपया नीचे दिए गए लिंक पर क्लिक करें-
https://youtu.be/2K0AJXuqy3A
युवा कार्यक्रम एवं खेल मंत्रालय
सरकार ने डायमंड लीग से पहले फिनलैंड के कुओर्टाने ओलंपिक प्रशिक्षण केंद्र में प्रशिक्षण के लिए नीरज के अनुरोध को स्वीकृति प्रदान की
भारत के ओलंपिक स्वर्ण पदक विजेता नीरज चोपड़ा तुर्की से अपना प्रशिक्षण स्थान बदलने के लिए तैयार हैं। नीरज गुरुवार, 26 मई को अपने प्रशिक्षण के लिए फिनलैंड के लिए उड़ान भरेंगे।
नीरज, जो वर्तमान में तुर्की के ग्लोरिया स्पोर्ट्स एरिना में प्रशिक्षण ले रहे हैं, 26 मई को उड़ान भरने वाले हैं और 22 जून तक फिनलैंड के कुओर्टाने ओलंपिक प्रशिक्षण केंद्र में प्रशिक्षण लेंगे। कुओर्टाने ओटीसी एथलीटों के लिए ओलंपिक स्तर की इनडोर और आउटडोर सुविधाएं प्रदान करता है और वर्तमान में पैरालंपिक स्वर्ण पदक विजेता देवेंद्र झाझरिया के लिए प्रशिक्षण स्थान भी है।
कुओर्टाने से नीरज पावो नूरमी खेलों में भाग लेने के लिए टूर्कू जाएंगे, इसके बाद कुओर्टाने में कुओर्टाने खेलों और इसके बाद स्टॉकहोम में डायमंड लीग में भाग लेंगे।
भारतीय खेल प्राधिकरण  ने भी विदेश मंत्रालय  से संपर्क किया है ताकि यह सुनिश्चित किया जा सके कि नीरज और उनकी टीम को फिनलैंड में रहने के दौरान किसी भी समस्या का सामना न करना पड़े और विदेश मंत्रालय ने अपनी प्रतिक्रिया में साई को भी आश्वासन दिया है कि यदि आवश्यक हुआ तो हेलसिंकी में भारतीय दूतावास किसी भी सहायता के लिए उपलब्ध रहेगा।
चार सप्ताह  के प्रशिक्षण शिविर को सरकार की लक्ष्य ओलंपिक पोडियम योजना  द्वारा मंजूरी दी गई है और इस पर युवा कार्यक्रम और खेल मंत्रालय  लगभग 9.8 लाख रुपये लागत का भार वहन करेगा।
इस धन का उपयोग नीरज और उनके कोच क्लॉस बार्टोनिएट्स की यात्रा, आवास, प्रशिक्षण, स्थानीय यात्रा, और अन्य खर्चों के बीच दैनिक आधार पर होने वाले भत्तों के खर्च के लिए किया जाएगा।
पृथ्वी विज्ञान मंत्रालय
दक्षिण पश्चिम मॉनसून आगे बढ़ा
दक्षिण-पश्चिम मॉनसून के आगे बढ़ने के लिए परिस्थितियां अनुकूल होती जा रही हैं
अगले 48 घंटों के दौरान पूर्व-मध्य बंगाल की खाड़ी के ऊपर कम दबाव का क्षेत्र बनने की संभावना है
यह पश्चिम उत्तर-पश्चिम की तरफ बढ़ सकता है और अगले 24 घंटे के दौरान ज्यादा स्पष्ट हो जाएगा
भारत के मौसम विभाग के राष्ट्रीय मौसम पूर्वानुमान केंद्र/क्षेत्रीय मौसम विज्ञान केंद्र, नई दिल्ली के अनुसार:
- दक्षिण-पश्चिम मॉनसून दक्षिण कर्नाटक के कुछ और अंदरूनी हिस्सों, रायलसीमा के कुछ हिस्सों, तमिलनाडु के ज्यादातर हिस्सों, पूरे दक्षिण-पश्चिम बंगाल की खाड़ी , पश्चिम मध्य बंगाल की खाड़ी के कुछ और हिस्सों, पूरे पूर्व-मध्य बंगाल की खाड़ी, उत्तर पश्चिम के कुछ क्षेत्रों और उत्तर पूर्व बंगाल की खाड़ी के कुछ और इलाकों में आगे बढ़ा है।
- मॉनसून की उत्तरी सीमा  अब कारवार, शिमोगा, तुमकुर, चित्तूर, चेन्नई से गुजर रही है।
- दक्षिण-पश्चिम मॉनसून के मध्य अरब सागर के कुछ और इलाकों, गोवा, कोंकण के कुछ हिस्सों, कर्नाटक के कुछ और इलाकों, रायलसीमा, तमिलनाडु के बचे हिस्सों, तटीय आंध्र प्रदेश के कुछ इलाकों, मध्य और उत्तर बंगाल की खाड़ी और उत्तरपूर्व राज्यों के कुछ इलाकों में अगले 2-3 दिनों के भीतर आगे बढ़ने के लिए परिस्थितियां अनुकूल होती जा रही हैं।
- महाराष्ट्र के कुछ और हिस्सों, कर्नाटक के कुछ और इलाकों, तेलंगाना के कुछ हिस्सों, तटीय आंध्र प्रदेश के कुछ और इलाकों, बंगाल की खाड़ी के बचे क्षेत्रों और पूर्वोत्तर राज्यों, सिक्किम, ओडिशा और पश्चिम बंगाल में गंगा नदी के क्षेत्र में अगले दो दिनों के दौरान दक्षिण-पश्चिम मॉनसून के और आगे बढ़ने के लिए परिस्थितियां अनुकूल होने की संभावना है।
- अगले 48 घंटों के दौरान पूर्व मध्य बंगाल की खाड़ी के ऊपर कम दबाव का क्षेत्र बन सकता है। इसके पश्चिम उत्तर-पश्चिम की तरफ बढ़ने और बाद के 24 घंटों में और स्पष्ट होने की संभावना है। इसके प्रभाव के चलते 9-11 जून के दौरान काफी व्यापक से व्यापक बारिश, ओडिशा, उत्तरी तटीय आंध्र प्रदेश, तेलंगाना में अलग-अलग जगहों पर भारी से बहुत भारी वर्षा होने की संभावना है जबकि 10-11 जून के दौरान विदर्भ, पश्चिम बंगाल के गंगा क्षेत्र, गुजरात राज्य और दक्षिण मध्य प्रदेश में कुछ जगहों पर भारी वर्षा हो सकती है।
- एक द्रोणिका  के तौर पर पश्चिमी विक्षोभ और चक्रवाती परिसंचरण उत्तरी पंजाब, उत्तरपूर्व उत्तर प्रदेश, मध्य गुजरात, पूर्व मध्य बंगाल की खाड़ी, केरल तट पर दक्षिण पूर्व अरब सागर के ऊपर बना हुआ है।
इस बीच,
अगले 5 दिनों के लिए सामान्य मौसम पूर्वानुमान :
- अगले दो दिनों के दौरान महाराष्ट्र और मध्य भारत में अधिकतम तापमान 2-3 डिग्री सेल्सियस बढ़ सकता है। उत्तर-पश्चिम भारत में अगले 24 घंटों के दौरान अधिकतम तापमान में कोई महत्वपूर्ण बदलाव नहीं होगा और उसके बाद 2-4 डिग्री सेल्सियस की वृद्धि हो सकती है।
- अगले 4-5 दिनों के दौरान देश के बाकी हिस्सों में अधिकतम तापमान में कोई उल्लेखनीय परिवर्तन की संभावना नहीं है।
एसजी/एएम/एएस 
(Visitor Counter : 271
उपभोक्ता कार्य, खाद्य एवं सार्वजनिक वितरण मंत्रालय
केंद्र सरकार ने जमाखोरी और काला बाजारी को रोकने के लिए थोक विक्रेताओं, खुदरा विक्रेताओं, बड़ी श्रृंखला के खुदरा विक्रेताओं, मिल मालिकों और आयातकों के लिए तुअर दाल और उड़द दाल पर स्टॉक सीमा लागू की
तुअर दाल और उड़द दाल पर स्टॉक सीमा तुरंत प्रभाव से लागू कर दी जाएगी और 31 अक्टूबर तक लागू रहेगी
आवश्यक वस्तुओं की कीमतों को सख्ती से नियंत्रित करने के लिए सरकार द्वारा उठाया गया यह एक और महत्वपूर्ण कदम है
जमाखोरी और काला बाजारी को रोकने और तुअर दाल और उड़द दाल की कीमतों को उपभोक्ताओं के लिए सस्ती रखने के लिए, भारत सरकार ने एक आदेश के माध्यम से इन दालों के स्टॉक पर एक सीमा लगा दी है। ये प्रतिबंध थोक विक्रेताओं, खुदरा विक्रेताओं, बड़ी श्रृंखला के विक्रेताओं, मिल मालिकों और आयातकों पर बाध्यकारी होंगे। इस संबंध में आदेश आज से लागू कर दिया गया है। लाइसेंसिंग आवश्यकताओं को हटाने, निर्दिष्ट खाद्य पदार्थ स्टॉक सीमा और आवाजाही प्रतिबंध  आदेश, 2023 को आज यानी 2 जून 2023 से तत्काल प्रभाव से जारी किया गया है।
इस आदेश के तहत सभी राज्यों और केंद्र शासित प्रदेशों के लिए 31 अक्टूबर 2023 तक तुअर और उड़द दाल की स्टॉक लिमिट तय कर दी गई है। थोक विक्रेताओं के लिए प्रत्येक दाल के लिए व्यक्तिगत रूप से लागू स्टॉक सीमा 200 मीट्रिक टन होगी। खुदरा विक्रेताओं के लिए 5 मीट्रिक टन, प्रत्येक रिटेल आउटलेट पर 5 मीट्रिक टन और बड़ी श्रृंखला के खुदरा विक्रेताओं के लिए डिपो पर 200 मीट्रिक टन, मिल मालिकों के लिए पिछले 3 महीनों का उत्पादन या वार्षिक स्थापित क्षमता का 25 प्रतिशत, जो भी अधिक हो, आयातकों के संबंध में सीमा शुल्क निकासी की तारीख से 30 दिनों से अधिक के लिए आयात किया गया स्टॉक नहीं रखना है। संबंधित कानूनी संस्थाओं को उपभोक्ता मामलों के विभाग के पोर्टल https://fcainfoweb.nic.in/psp पर स्टॉक की स्थिति की घोषणा करना आवश्यक है और यदि उनके पास स्टॉक निर्धारित सीमा से अधिक है, तो उन्हें निर्धारित सीमा तक लाया जाना चाहिए। अधिसूचना जारी होने के 30 दिनों के भीतर निर्धारित स्टॉक सीमा होगी।
आवश्यक वस्तुओं की कीमतों को नियंत्रित करने के सरकार के निरंतर प्रयासों में तुअर और उड़द दाल पर स्टॉक सीमा लागू करना एक और कदम है। उपभोक्ता मामलों का विभाग स्टॉक डिस्क्लोजर पोर्टल के माध्यम से तुअर और उड़द दाल के स्टॉक की स्थिति की बारीकी से निगरानी कर रहा था, जिसकी राज्य सरकार के साथ साप्ताहिक आधार पर समीक्षा की जाती है। जमीनी स्थिति की समीक्षा करने के लिए कर्नाटक, मध्य प्रदेश, महाराष्ट्र और तमिलनाडु के वरिष्ठ अधिकारियों के साथ स्टॉक एक्सपोजर सुनिश्चित करने के लिए आयातकों, मिल मालिकों, खुदरा विक्रेताओं जैसे विभिन्न हितधारकों के साथ व्यापक चर्चा की गई। इसके लिए वरिष्ठ अधिकारी इन राज्यों का दौरा कर चुके हैं।
सड़क परिवहन एवं राजमार्ग मंत्रालय
वाहनों की फिटनेस में देरी पर जुर्माने के संबंध में प्रकाशित झूठे/भ्रामक समाचारों के संबंध में स्पष्टीकरण
मंत्रालय ने हाल ही में मीडिया के एक वर्ग में छपे कुछ झूठे/भ्रामक समाचारों पर ध्यान दिया है, जिसमें आरोप लगाया गया है कि केंद्र सरकार द्वारा वाहनों की फिटनेस में देरी के लिए जुर्माने में भारी वृद्धि की गई है।
इस बीच सड़क परिवहन और राजमार्ग मंत्रालय स्पष्ट करना चाहता है कि इस तरह की खबरें पूरी तरह से झूठी, भ्रामक हैं और इनमें किसी भी प्रकार की कोई सच्चाई नहीं है। इस संबंध में, यह स्पष्ट किया जाता है कि सड़क परिवहन और राजमार्ग मंत्रालय ने वाहनों के पंजीकरण शुल्क, फिटनेस परीक्षण शुल्क और फिटनेस प्रमाणन शुल्क के संशोधन के लिए जीएसआर 714  दिनांक 04 अक्टूबर, 2021 के माध्यम से एक अधिसूचना जारी की थी।
यह उन वाहन मालिकों को निरुत्साहित करने के रूप में जारी किया गया था, जिनके पास बीएस I/II/III उत्सर्जन मानदंडों के अनुरूप 15 वर्ष से अधिक पुराने वाहन हैं, जो बीएस IV/VI उत्सर्जन मानदंडों के अनुरूप वाहनों की तुलना में तुलनात्मक रूप से अधिक प्रदूषणकारी हैं।
यह स्पष्ट किया जाता है कि उपरोक्त अधिसूचना के अनुसार “पंजीकरण प्रमाण पत्र के नवीनीकरण के लिए आवेदन करने में देरी की स्थिति में, मोटर साइकिल के संबंध में हर महीने या उसके हिस्से की देरी के लिए तीन सौ रुपये का अतिरिक्त शुल्क और गैर-परिवहन वाहनों  के अन्य वर्गों के संबंध में हर महीने या उसके हिस्से पर देरी के लिए पांच सौ रुपये का अतिरिक्त शुल्क लगाया जाएगा।“
इसके अलावा, परिवहन वाहनों  के संबंध में, फिटनेस प्रमाण पत्र शुल्क केवल 15 वर्ष से अधिक पुराने वाहनों के मामले में बढ़ाया गया है। 15 वर्ष से कम पुराने वाहनों की फीस में कोई बदलाव नहीं किया गया है। फिटनेस टेस्ट में देरी के लिए प्रतिदिन 50 रुपये शुल्क लगाने का प्रावधान है।
उपरोक्त के मद्देनजर, यह फिर से स्पष्ट किया जाता है कि 09 अप्रैल 2022 को कई समाचार पत्रों में प्रकाशित समाचार भ्रामक, झूठे हैं और इनमें किसी भी प्रकार की कोई सच्चाई नहीं है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 178.83 करोड़ से अधिक टीके लगाए जा चुके हैं
भारत में सक्रिय मरीजों की संख्या 59,442 है
सक्रिय मामलों की दर 0.14 प्रतिशत है
स्वस्थ होने की वर्तमान दर 98.66 प्रतिशत
बीते चौबीस घंटों में 9,754 लोग स्वस्थ हुए,अब तक स्वस्थ हुए कुल लोगों की संख्या 4,23,88,475 है
पिछले 24 घंटों में 5,476 नए मामले सामने आए
दैनिक सक्रिय मामलों की दर 0.60 प्रतिशत है
साप्ताहिक सक्रिय मामलों की दर 0.77 प्रतिशत है
अब तक 77.28 करोड़ जांच की जा चुकी हैं,बीते चौबीस घंटों में 9,09,985 जांच की गई
रक्षा मंत्रालय
आईएनएसवी तारिणी का आगमन
भारतीय मैरीटाईम के इतिहास में एक महत्वपूर्ण घटना उस समय दर्ज हुई जब आईएनएसवी तारिणीभारतीय तट परपहुंची। 188 दिनों और 17,000 समुद्री मील कीअंतर-महाद्वीपीय, ट्रांस महासागर यात्रा के सफल समापन पर आईएनएसवी तारिणी कोगोवाबंदरगाह परआईएनएस मंडोवी जेट्टी के साथ सुरक्षित खड़ा कर दिया गया है।छह सदस्यीय चालक दल की अगवानी के लिए जेट्टी पर गोवा के मुख्यमंत्री डॉ. प्रमोद सावंत, केंद्रीय महिला एवं बाल विकास मंत्री, श्रीमती स्मृति इरानी और नौसेनाध्यक्ष एडमिरल आर हरिकुमार उपस्थित थे। वाइस एडमिरल,एमए हम्पीहोली,, सुश्री रानी रामपाल, भारतीय महिला हॉकी टीम की पूर्व कप्तान और कई वरिष्ठनौ सेना अधिकारी,नौ सेना समुदाय के सदस्य और गणमान्य नागरिक भी इस अवसर पर उपस्थित थे।
‘फ्लैग इन’ समारोह की शुरुआत नेवी बॉयज स्पोर्ट्स कंपनी के युवा और होनहार याट्स मैन द्वारा कुशल नौकायन के शानदार प्रदर्शन के साथ शुरु हुई। इसके बाद चेतक, कामोव 3,1 हॉक्स आईएल 38, डोर्नियर और मिग 29, के जैसे बहुमुखीनौसेना उड्डयन प्लेटफार्मों द्वारा एक अद्भुत फ्लाई पास्ट किया गया।
इस अवसर दिए अपने संबोधन में डॉ प्रमोद सावंत नेचालक दल द्वारा वीरता, साहस और दृढ़ता के अद्भुत प्रदर्शन की सराहना की । उन्होंने समुद्री नौकायन में देश में अगुआ के रूप में भारतीय नौसेना की भूमिका पर प्रकाश डालते हुए कहा कि कैप्टन दिलीप डोंडे कमांडर अभिलाष टॉमी  और छह महिला नौसेना अधिकारियों की ‘नाविका सागर परिक्रमा टीम’, जो कि नारी शक्ति का सच्चा प्रदर्शन है, नेपहले भी अंतर्राष्ट्रीय प्रशंसा बटोरी है।
तारिणी चालक दल के कठिन अभियान की सराहना करते हुए विशेषतः, दो महिला अधिकारियों लेफ्टिनेंट कमांडर डिलना के और लेफ्टिनेंट कमांडर रूपाए, जो पूरे 188 दिन तक 17,000 समुद्री मील, समुद्री यात्रा का हिस्सा थीं।श्रीमती इरानी ने कहा कि इस तरह की उपलब्धियों को भावी पीढ़ी के लिए दर्जकर, युवा लड़के- लड़कियों को न केवल सशस्त्र बलों में शामिल होने,बल्कि गर्व और सम्मान के साथ देश की सेवा करने के लिए प्रोत्साहित और प्रेरित करने के लिए पूरे देश के साथ साझा किया जाना चाहिए।
एडमिरल आर हरिकुमार ने इस चुनौती पूर्ण प्रयास के सफल समापन पर संपूर्ण चालक दल को बधाई दी। उन्होंने कहा चालक दल के सफलता विपरीत मौसम में नौकायन और आवश्यकता के समय आंतरिक मरम्मत,सरलता और नवाचार के उदाहरण हैं, जो कि हमारे देशवासियों की विशेषता है।उन्होंने ज़ोर देते हुए यह कहाकि यह यात्रास्त्री सशक्तिकरण का अंत न होकर महिला-नाविकों को एक ढ़ेरों अवसर उपलब्ध कराने की शुरुआत है ताकि, वे सातों समुद्रों पर विजय हासिल कर सकें।
आईएनएसवी तारिणी की गोवा से केपटाउन होते हुए रीओ-डी-जेनेरियो और वहाँ से वापसी की यह ऐतिहासिक यात्रा 188घटनापूर्ण दिनों की उपलब्धि है।
रेल मंत्रालय
भारतीय रेल ने विद्युत क्षेत्र द्वारा रेक की अनुमानित मांग को पूरा करने के लिए कोयले के परिवहन को प्राथमिकता दी
फरवरी 2023 के महीने में, फरवरी 2022 के 399 रेक प्रति दिन की तुलना में बिजली घरों के लिए प्रति दिन 426.3 रेक में कोयले की लदाई हुई
रेलवे ने कोयले की ढुलाई के लिए अतिसक्रिय रवैया अपनाया
भारतीय रेलवे द्वारा कोयले की ढुलाई चालू वित्त वर्ष  के दौरान टनभार और एनटीकेएम के संदर्भ में 11.92 प्रतिशत और 24.51 प्रतिशत बढ़ी है। चालू वित्त वर्ष  में विभिन्न स्रोतों से विद्युत क्षेत्र के लिए रेकों का लदान पिछले वर्ष के 344 रेक प्रति दिन की तुलना में 408 रेक प्रति दिन है, यानी 64 रेक प्रति दिन की वृद्धि। फरवरी 2022 में 399 रेक प्रतिदिन की तुलना में फरवरी 2023 के महीने में विद्युत गृहों के लिए प्रतिदिन 426.3 रेक लदान किया गया यानी 27.3 रेक की वृद्धि हुई है। आगामी वित्त वर्ष में विद्युत क्षेत्र द्वारा रेकों की अनुमानित मांग को पूरा करने के लिए निम्नलिखित कदम उठाए गए हैं:-
क) कोयला ले जाने वाले वैगनों का अपेक्षाकृत समावेश – अप्रैल 2022 से जनवरी 2023 के दौरान 7692 बीओएक्सएनएचएल और 1052 बीओबीआरएन वैगनों को शामिल किया गया है। लगभग 32,534 बीओएक्सएनएचएल और 2450 बीओबीआरएन वैगनों के मांगपत्र लंबित हैं।
ख) चालू वित्त वर्ष के दौरान, फरवरी 2023 के अंत तक भारतीय रेल के बेड़े में 1018 माल ढुलाई करने वाले इंजन शामिल किए गए हैं। इंजनों की संख्या में यह बढ़ोतरी जारी रहने की उम्मीद है।
ग) 2022-23 के दौरान 4500 किलोमीटर लंबी नई रेलपटरियों, जिनमें से अधिकांश कोयला की ढुलाई वाले रेलमार्गों पर स्थित हैं, पर आवागमन शुरू होने की उम्मीद है। इससे कोयला ले जाने वाले रेक के मामले में आमूलचूल बदलाव और बेहतर होगा।
घ) अगले कुछ वर्षों में बढ़ती मांग को ध्यान में रखते हुए, लगभग 100 से अधिक परियोजनाओं में एक लाख करोड़ रुपये के नियोजित निवेश के साथ ऊर्जा गलियारे की व्यापक योजना बनाई गई है।